CELEX: 32007D0698
Language: et
Date: 2007-10-29 00:00:00
Title: 2007/698/EÜ: Komisjoni otsus, 29. oktoober 2007 , millega muudetakse otsust 2007/116/EÜ seoses 116ga algavate täiendavate reserveeritud numbrite kasutuselevõtuga (teatavaks tehtud numbri K(2007) 5139 all) (EMPs kohaldatav tekst )

30.10.2007   
            
            
               ET
            
            
               Euroopa Liidu Teataja
            
            
               L 284/31
            
         
      KOMISJONI OTSUS,
   29. oktoober 2007,
   millega muudetakse otsust 2007/116/EÜ seoses 116ga algavate täiendavate reserveeritud numbrite kasutuselevõtuga
   (teatavaks tehtud numbri K(2007) 5139 all)
   (EMPs kohaldatav tekst)
   (2007/698/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (edaspidi „raamdirektiiv”), (1) eriti selle artikli 10 lõiget 4,
   ning arvestades järgmist:
   
               (1)
            
            
               Komisjoni otsusega 2007/116/EÜ, millega reserveeritakse riigisisene numeratsiooniala algusega „116” sotsiaalse väärtusega ühtlustatud teenuste ühtlustatud numbritele, (2) reserveeritakse riigisisene numeratsiooniala algusega „116” sotsiaalse väärtusega ühtlustatud teenuste ühtlustatud numbritele. Kõnealuse otsuse lisa sisaldab loetelu konkreetsetest numbritest kõnesolevas numeratsioonialas ja teenustest, mille jaoks numbrid on reserveeritud. Kõnealust loetelu võib kohandada kooskõlas direktiivi 2002/21/EÜ artikli 22 lõikes 3 osutatud menetlusega.
            
         
               (2)
            
            
               Numbriga 116000 seonduvate teenuste kirjeldust tuleks ajakohastada. Lisaks on leitud, et kaks teenust – laste abitelefonid ja emotsionaalset tuge pakkuvad abitelefonid – on sotsiaalse väärtusega teenused, mis võiksid kasu saada ühtlustatud numbritest. Kõnesolevatel põhjustel tuleks otsust 2007/116/EÜ ajakohastada ja võtta kasutusele täiendavad reserveeritud numbrid.
            
         
               (3)
            
            
               Seepärast tuleks otsust 2007/116/EÜ vastavalt muuta.
            
         
               (4)
            
            
               Käesoleva otsusega ette nähtud meetmed on kooskõlas sidekomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/116/EÜ lisa asendatakse käesoleva otsuse lisaga.
   Artikkel 2
   Liikmesriigid võtavad kõik vajalikud meetmed, millega tagatakse, et alates 29. veebruarist 2008 saavad riigi reguleerivad asutused määrata käesoleva otsuse alusel loetellu lisatud numbreid.
   Artikkel 3
   Käesolev otsus on adresseeritud liikmesriikidele.
   
      Brüssel, 29. oktoober 2007
      
         
            Komisjoni nimel
         
         
            komisjoni liige
         
         Viviane REDING
         
      
   
   
      (1)  EÜT L 108, 24.4.2002, lk 33. Direktiivi on muudetud Euroopa Parlamendi ja nõukogu määrusega (EÜ) nr 717/2007 (ELT L 171, 29.6.2007, lk 32).
   
      (2)  ELT L 49, 17.2.2007, lk 30.
   
      LISA
      Reserveeritud numbrite loetelu sotsiaalse väärtusega ühtlustatud teenuse osutamiseks
      
                  Number
               
               
                  Teenus, mille osutamiseks on number reserveeritud
               
               
                  Numbri kasutusõigusega seotud eritingimused
               
            
                  116000
               
               
                  
                               
                           
                           
                              
                                 Teenuse nimetus:
                              
                              abitelefon kadunud laste otsimiseks
                           
                        
                               
                           
                           
                              
                                 Kirjeldus:
                              
                              teenusega a) võetakse vastu kadunud lastest teavitavaid kõnesid ja suunatakse need politseile; b) antakse juhiseid ja tuge kadunud lapse eest vastutavatele iskutele; c) toetatakse uurimist.
                           
                        
               
                  Teenus on pidevalt kättesaadav (st üleriigiliselt 24 tundi päevas, 7 päeva nädalas).
               
            
                  116111
               
               
                  
                               
                           
                           
                              
                                 Teenuse nimetus:
                              
                              laste abitelefonid
                           
                        
                               
                           
                           
                              
                                 Kirjeldus:
                              
                              teenusega aidatakse hoolt ja kaitset vajavaid lapsi ning suunatakse nad ametiasutuste ja allikate juurde; lastele antakse võimalus oma muresid väljendada, rääkida neid otseselt puudutavatest probleemidest ja võtta kellegagi hädaolukorras ühendust.
                           
                        
               
                  Juhul kui teenus ei ole pidevalt kättesaadav (st üleriigiliselt 24 tundi päevas, 7 päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav, ning et ajal, mil teenust ei saa kasutada, teavitatakse tteenusenumbrile helistajaid sellest, millal on teenus taas kättesaadav.
               
            
                  116123
               
               
                  
                               
                           
                           
                              
                                 Teenuse nimetus:
                              
                              emotsionaalset tuge pakkuvad abitelefonid
                           
                        
                               
                           
                           
                              
                                 Kirjeldus:
                              
                              teenusega pakutakse helistajale inimlikku tuge, mis tähendab erapooletut ärakuulamist. See pakub emotsionaalset tuge helistajatele, kes kannatavad üksinduse all, on psühholoogilises kriisiseisundis või mõtlevad enesetapust.
                           
                        
               
                  Juhul kui teenus ei ole pidevalt kättesaadav (st üleriigiliselt 24 tundi päevas, 7 päeva nädalas), peab teenuseosutaja tagama, et teave kättesaadavuse kohta on avalikkusele kergesti ligipääsetav, ning et ajal, mil teenust ei saa kasutada, teavitatakse tteenusenumbrile helistajaid sellest, millal on teenus taas kättesaadav.